laion/Wikipedia-Exotic huggingface dataset:
অর্জনগড় মেট্রো স্টেশন

অর্জনগড় মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের আয়ানগর ফেজ ২ ও অর্জনগড়ে অবস্থিত উত্তোলিত মেট্রো স্টেশন। ২০১০ সালের ২১শে জুন তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এটিএম পরিষেবা উপলব্ধ। নিকটবর্তী বাস স্টপগুলি থেকে দিল্লি পরিবহন নিগমের ৫১৭, বদরপুর বর্ডার - গুরগাঁও বাস স্ট্যান্ড, গুরগাঁও বাস স্ট্যান্ড - বদরপুর রোড, মালবীয় নগর মেট্রো - সোহনা রোড বাস পরিষেবা চালু রয়েছে। "Parking_Details"। Delhi Metro Rail।  "Ridership_Details" (পিডিএফ)। Delhi Metro Rail।  "Station Information"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।  "ATM Details"। Delhi Metro Rail।  "Department of Delhi Transport Corporation"। Govt.of NCT of Delhi। [স্থায়ীভাবে অকার্যকর সংযোগ]
জেনো ডেবাস্ট

জেনো কুন ডেবাস্ট (ওলন্দাজ: Zeno Debast; জন্ম: ২৪ অক্টোবর ২০০৩; জেনো ডেবাস্ট নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজীয় ক্লাব আন্ডারলেখট এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন। ২০১৮ সালে, ডেবাস্ট বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২২ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। জেনো কুন ডেবাস্ট ২০০৩ সালের ২৪শে অক্টোবর তারিখে বেলজিয়ামের হালেতে জন্মগ্রহণ করেছেন এবং সেখানেই তার শৈশব অতিবাহিত করেছেন। ডেবাস্ট বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭ এবং বেলজিয়াম অনূর্ধ্ব-১৯ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের বেলজিয়াম অনূর্ধ্ব-২১ দলে স্থান পেয়েছেন। ২০২২ সালের ২২শে সেপ্টেম্বর তারিখে, ১৮ বছর, ১০ মাস ও ২৯ দিন বয়সে, ডান পায়ে ফুটবল খেলায় পারদর্শী ডেবাস্ট ওয়েলসের বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি বেলজিয়াম ৩–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ডেবাস্ট সর্বমোট ২ ম্যাচে অংশগ্রহণ করেছেন। ৩০ মে ২০২৩ পর্যন্ত হালনাগাদকৃত। "FIFA World Cup Qatar 2022 – Squad list: Belgium (BEL)" (পিডিএফ)। FIFA। ১৫ নভেম্বর ২০২২। পৃষ্ঠা 3। সংগ্রহের তারিখ ১৫ নভেম্বর ২০২২।  "Meet the Rookie with Charles De Ketelaere"। Royal Belgian Football Association। ১১ নভেম্বর ২০২২। ১৫ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০২২।  "National U21 selection – Royal Belgian FA" [জাতীয় অনূর্ধ্ব-২১ নির্বাচন – রয়্যাল বেলজিয়ান এফএ]। rbfa.be (ইংরেজি ভাষায়)। তুবিজ, বেলজিয়াম: রয়্যাল বেলজিয়ান ফুটবল অ্যাসোসিয়েশন। ২৭ এপ্রিল ২০২১। ৩০ জুন ২০২৩ তারিখে মূল থেকে আর্কাইভ করা। সংগ্রহের তারিখ ৩০ জুন ২০২৩।  "Belgium U21 - Detailed squad 2023" [বেলজিয়াম অনূর্ধ্ব-২১ – বিস্তারিত দল ২০২৩]। transfermarkt.com (ইংরেজি ভাষায়)। ট্রান্সফারমার্কেট। ৩০ জুন ২০২৩ তারিখে মূল থেকে আর্কাইভ করা। সংগ্রহের তারিখ ৩০ জুন ২০২৩।  "Belgium vs. Wales - 22 September 2022 - Soccerway"। int.soccerway.com।  "Belgium - Wales 2:1 (Nations League A 2022/2023, Group 4)"। worldfootball.net। 22 সেপ্টেম্বর, 2022।  এখানে তারিখের মান পরীক্ষা করুন: |তারিখ= (সাহায্য) "Belgium - Wales, Sep 22, 2022 - UEFA Nations League A - Match sheet"। www.transfermarkt.com।  Strack-Zimmermann, Benjamin। "Belgium vs. Wales"। www.national-football-teams.com।  জেনো ডেবাস্ট – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে জেনো ডেবাস্ট (ইংরেজি) সকারবেসে জেনো ডেবাস্ট (ইংরেজি) বিডিফুটবলে জেনো ডেবাস্ট (ইংরেজি) ইইউ-ফুটবলে জেনো ডেবাস্ট (ইংরেজি) ট্রান্সফারমার্কেটে জেনো ডেবাস্ট (ইংরেজি) ওয়ার্ল্ডফুটবল.নেটে জেনো ডেবাস্ট (ইংরেজি) ইএসপিএন এফসিতে জেনো ডেবাস্ট (ইংরেজি) ন্যাশনাল-ফুটবল-টিমস.কমে জেনো ডেবাস্ট (ইংরেজি) টেমপ্লেট:R.S.C. Anderlecht squad
দোদি লুকেবাকিও

দোদি লুকেবাকিও এনগন্দোলি (ফরাসি: Dodi Lukebakio; জন্ম: ২৪ সেপ্টেম্বর ১৯৯৭; দোদি লুকেবাকিও নামে সুপরিচিত) হলেন একজন গণতান্ত্রিক কঙ্গোলীয়-বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব হের্টা এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন। ২০১৭ সালে, লুকেবাকিও বেলজিয়াম অনূর্ধ্ব-২১ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন। দোদি লুকেবাকিও এনগন্দোলি ১৯৯৭ সালের ২৪শে সেপ্টেম্বর তারিখে বেলজিয়ামের আসেতে জন্মগ্রহণ করেছেন এবং সেখানেই তার শৈশব অতিবাহিত করেছেন। লুকেবাকিও বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৭ সালে তিনি বেলজিয়াম অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ২ বছরে ১৭ ম্যাচে অংশগ্রহণ করে ৪টি গোল করেছেন। ২০১৬ সালের ৪ঠা অক্টোবর তারিখে, ১৯ বছর ও ১০ দিন বয়সে, লুকেবাকিও কেনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে গণতান্ত্রিক কঙ্গো প্রজাতন্ত্রের হয়ে অভিষেক করেছিলেন, এটিই ছিল গণতান্ত্রিক কঙ্গো প্রজাতন্ত্রের জার্সি গায়ে তার একমাত্র ম্যাচ। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি কেনিয়া ১–০ গোলের ব্যবধানে জয়লাভ করেছিল। অতঃপর ২০২০ সালের ১১ই নভেম্বর তারিখে, ২৩ বছর, ১ মাস ও ১৮ দিন বয়সে, বাম পায়ে ফুটবল খেলায় পারদর্শী তিনি সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৯ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ২–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে লুকেবাকিও সর্বমোট ১ ম্যাচে অংশগ্রহণ করেছেন। ১৫ অক্টোবর ২০২২ পর্যন্ত হালনাগাদকৃত। "Congo DR - Kenya 0:1 (Friendlies 2016, October)"। worldfootball.net। সংগ্রহের তারিখ ১৫ অক্টোবর ২০২২।  Strack-Zimmermann, Benjamin। "DR Congo vs. Kenya"। www.national-football-teams.com। সংগ্রহের তারিখ ১৫ অক্টোবর ২০২২।  "Belgium vs. Switzerland - 11 November 2020 - Soccerway"। int.soccerway.com। সংগ্রহের তারিখ ১৫ অক্টোবর ২০২২।  "Belgium - Switzerland 2:1 (Friendlies 2020, November)"। worldfootball.net। সংগ্রহের তারিখ ১৫ অক্টোবর ২০২২।  "Belgium - Switzerland, Nov 11, 2020 - International Friendlies - Match sheet"। www.transfermarkt.com। সংগ্রহের তারিখ ১৫ অক্টোবর ২০২২।  Strack-Zimmermann, Benjamin। "Belgium vs. Switzerland"। www.national-football-teams.com। সংগ্রহের তারিখ ১৫ অক্টোবর ২০২২।  উইকিমিডিয়া কমন্সে দোদি লুকেবাকিও সংক্রান্ত মিডিয়া রয়েছে। দোদি লুকেবাকিও – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে দোদি লুকেবাকিও (ইংরেজি) সকারবেসে দোদি লুকেবাকিও (ইংরেজি) বিডিফুটবলে দোদি লুকেবাকিও (ইংরেজি) ট্রান্সফারমার্কেটে দোদি লুকেবাকিও (ইংরেজি) ওয়ার্ল্ডফুটবল.নেটে দোদি লুকেবাকিও (ইংরেজি) ইএসপিএন এফসিতে দোদি লুকেবাকিও (ইংরেজি) ন্যাশনাল-ফুটবল-টিমস.কমে দোদি লুকেবাকিও (ইংরেজি)
স্বাধীনতা চত্বর

ময়দান নেজালেজনোস্টি স্বাধীনতা চত্বর হল ইউক্রেনের রাজধানী শহর কিয়েভের কেন্দ্রীয় চত্বর। এটি শহরের প্রধান চত্বরগুলির মধ্যে একটি, যা শেভচেঙ্কো জেলার খ্রেশচাতিক স্ট্রিটে অবস্থিত। চত্বরটি বিভিন্ন নামে পরিচিত, তবে প্রায়শই এটিকে লোকেরা কেবল "ময়দান" বলে ডাকে। চত্বরে আইকনিক স্বাধীনতার স্মৃতিস্তম্ভ রয়েছে। ১৯তম শতকে, চত্বরে নগর পরিষদ ও মহৎ সমাবেশের ভবন ছিল। ১৯৯০-এর ইউক্রেন স্বাধীনতা আন্দোলন শুরু হওয়ার পর থেকে, চত্বরটি রাজনৈতিক সমাবেশের জন্য ঐতিহ্যবাহী স্থান ছিল, যার মধ্যে চারটি বড় আকারের উগ্রবাদী প্রতিবাদ প্রচারণা রয়েছে: ১৯৯০ সালের গ্রানাইটের ছাত্র বিপ্লব, ২০০১-এ কুচমা ব্যতীত ইউক্রেন, ২০০৪ কমলা বিপ্লব ও ২০১৩–১৪ ইউরোময়দান। এছাড়াও ময়দান (চত্বর) একটি অরাজনৈতিক প্রদর্শন এবং অনুষ্ঠানের জন্য একটি নিয়মিত স্থান; এগুলোর বেশিরভাগই ২০১৪ সাল থেকে সোফিয়েভস্কা চত্বরে বা অন্য কোথাও স্থানান্তরিত হয়, কারণ ইউরোময়দানের সময় লোকেদের হত্যা করা হয়েছিল, এমন জায়গায় বিনোদনের কাজে ব্যবহারের জন্য অনুচিত বলে বিবেচিত হয়েছিল। সবচেয়ে উল্লেখযোগ্যভাবে, বড়দিনের মেলা ও নববর্ষ উদযাপন সোফিয়েভস্কা চত্বরে স্থানান্তরিত হয়েছিল। কিয়েভ: বিশ্বকোষীয় হ্যান্ডবুক। ইউক্রেনীয় সোভিয়েত এনসাইক্লোপিডিয়ার প্রধান সংস্করণ। কিয়েভ ১৯৮২ Why Ukraine Is So Important, Business Insider (28 January 2014) The Process of Politicization: How Much Politics Does a Society Need?, Cambridge Scholars Publishing, 2017, আইএসবিএন ১-৪৪৩৮-৯৬২৮-৪ (page 154) Where does the key to political change lie in the post-Soviet space? ওয়েব্যাক মেশিনে আর্কাইভকৃত ১৭ সেপ্টেম্বর ২০১৮ তারিখে, openDemocracy (23 August 2016) Київська влада оприлюднила план святкування Нового року та Різдва [Kyiv government published the plan of New Year and Christmas celebrations] (ইউক্রেনীয় ভাষায়)। Тиждень.ua। ৬ নভেম্বর ২০১৫। সংগ্রহের তারিখ ১৪ জানুয়ারি ২০১৯। But, like in previous year, considering the events of winter of 2013-2014, no celebrations are planned on Maidan Nezalezhnosti.  উইকিঅভিধানে ময়দান শব্দটি খুঁজুন। উইকিমিডিয়া কমন্সে স্বাধীনতা চত্বর সংক্রান্ত মিডিয়া রয়েছে। Майдан Незалежності ওয়েব্যাক মেশিনে আর্কাইভকৃত ৬ আগস্ট ২০০৭ তারিখে in উইকি-এনসাইক্লোপিডিয়া কিয়েভ ওয়েব্যাক মেশিনে আর্কাইভকৃত ৭ নভেম্বর ২০০৭ তারিখে (ইউক্রেনীয় ভাষায়) ইউটিউবে ময়দান নেজালেজনোস্টির দৃশ্য
মাহফুজুল হক চৌধুরী

মাহফুজুল হক চৌধুরী একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের (চবি) রাজনীতি বিজ্ঞান বিভাগের সাবেক অধ্যাপক এবং চট্টগ্রামে অবস্থিত বেসরকারি বিশ্ববিদ্যালয়, চট্টগ্রাম ইনডিপেন্ডেন্ট ইউনিভার্সিটির (সিআইইউ) প্রথম উপাচার্য। তিনি ১৯৫৩ সালে চট্টগ্রাম জেলার লোহাগাড়া উপজেলার পদুয়ায় জন্মগ্রহণ করেন। মাহফুজুল হক চট্টগ্রাম বিশ্ববিদ্যালয়ের রাজনীতি বিজ্ঞান বিভাগ থেকে ১৯৭৬ সালে স্নাতক (সম্মান) ও ১৯৭৮ সালে স্নাতকোত্তর ডিগ্রি লাভ করেন। তিনি মার্কিন যুক্তরাষ্ট্রের নর্থইস্টার্ন বিশ্ববিদ্যালয় থেকে ১৯৯২ সালে পিএইচডি ডিগ্রি অর্জন করেন। এছাড়াও তিনি যুক্তরাষ্ট্রের সাউদার্ন ইলিনইস বিশ্ববিদ্যালয়, জাপানের টোকিও বিশ্ববিদ্যালয় ও যুক্তরাষ্ট্রের ডিউক বিশ্ববিদ্যালয় থেকে পোস্ট ডক্টরাল গবেষণা সম্পন্ন করেন। মাহফুজুল হক চৌধুরী ১৯৭৯ সালে চট্টগ্রাম বিশ্ববিদ্যালয়ের রাজনীতি বিজ্ঞান বিভাগে প্রভাষক হিসেবে শিক্ষকতা শুরু করেন। ১৯৯৬ সালে অধ্যাপক হন। চট্টগ্রাম বিশ্ববিদ্যালয় ছাড়াও তিনি যুক্তরাষ্ট্রের নর্থইস্টার্ন বিশ্ববিদ্যালয়ে শিক্ষকতা করেছেন। শিক্ষকতার পাশাপাশি তিনি চবির রাজনীতি বিজ্ঞান বিভাগের সভাপতি, সোশ্যাল সায়েন্স রিসার্চ ইনস্টিটিউটের পরিচালক, বিভিন্ন বিশ্ববিদ্যালয়ের সিন্ডিকেট সদস্য ও একাডেমিক কাউন্সিলের সদস্যসহ বিভিন্ন দায়িত্ব পালন করেন। তিনি ২০১৭ থেকে ২০২১ সাল পর্যন্ত চট্টগ্রামে অবস্থিত বেসরকারি বিশ্ববিদ্যালয়, চট্টগ্রাম ইনডিপেন্ডেন্ট ইউনিভার্সিটির প্রথম উপাচার্য হিসেবে দায়িত্ব পালন করেন। দেশি-বিদেশি জার্নালে তার প্রায় ৪০টি গবেষণা প্রবন্ধ প্রকাশিত হয়েছে। মাহফুজুল হক আমেরিকান পলিটিক্যাল সায়েন্স অ্যাসোসিয়েশন, ল’ অ্যান্ড সোসাইটি অ্যাসোসিয়েশন (আমেরিকা), আমেরিকান লিগ্যাল স্টাডিজ এসোসিয়েশন এবং বাংলাদেশ অ্যাসোসিয়েশন ফর আমেরিকান স্টাডিজের সদস্য। "Prof Mahfuzul made first CIU VC"। দ্য ডেইলি সান (ইংরেজি ভাষায়)। ১২ জুন ২০১৭। সংগ্রহের তারিখ ১৫ অক্টোবর ২০২২।  "সিআইইউ'র নতুন উপাচার্য মাহফুজুল হক"। বিডিনিউজ টোয়েন্টিফোর ডটকম। ১৫ মে ২০১৬। ১৫ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০২২।  "মাহফুজুল হককে ৪ বছরের জন্য সিআইইউ'র ভিসি নিয়োগ"। বাংলানিউজটোয়েন্টিফোর.কম। ১১ জুন ২০১৭। সংগ্রহের তারিখ ১৫ অক্টোবর ২০২২।  "চিটাগং ইনডিপেনডেন্ট ইউনিভার্সিটির নতুন উপাচার্য ড. মাহফুজুল হক"। সমকাল। ১৬ মে ২০১৬। ১৫ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০২২।  "সিআইইউর উপাচার্য পদে যোগ দিলেন মাহফুজুল হক চৌধুরী"। প্রথম আলো। ২২ মে ২০১৬। সংগ্রহের তারিখ ১৫ অক্টোবর ২০২২।
ভিক্ষু (বৌদ্ধধর্ম)

ভিক্ষু (পালি: भिक्खु, সংস্কৃত: भिक्षु) হলো বৌদ্ধ সন্ন্যাসবাদে নিযুক্ত পুরুষ। পুরুষ ও মহিলা (ভিক্ষুণী) সন্ন্যাসীরা সংঘ (বৌদ্ধ সম্প্রদায়) এর সদস্য। সমস্ত বৌদ্ধ ভিক্ষুদের জীবন প্রতিমোক্ষ বা পতিমোক্ষ নামে নিয়মের দ্বারা পরিচালিত হয়। তাদের জীবনধারা তাদের আধ্যাত্মিক অনুশীলনকে সমর্থন করার জন্য তৈরি করা হয়েছে: সরল ও ধ্যানমূলক জীবন যাপন করা এবং নির্বাণ অর্জন করা। ২০ বছরের কম বয়সী একজন ব্যক্তিকে ভিক্ষু বা ভিক্ষুনী হিসাবে নিযুক্ত করা যায় না তবে তাকে শ্রমণ বা শ্রমণেরি হিসাবে নিযুক্ত করা যেতে পারে। A Theravada Buddhist monk in Laos A Chinese Buddhist monk in mainland China A Chinese Buddhist monk in Taiwan A Buddhist monk in the U.S. (Chinese Buddhism) A Buddhist monk in Tibet Monks in Luang Prabang, Laos Monks in Thailand Monks in Myanmar (Burma) Monk in Kyoto, Japan Lay Guide to the Monks' Rules Buswell, Robert E., সম্পাদক (২০০৪)। Encyclopedia of Buddhism (Monasticism)। Macmillan Reference USA। পৃষ্ঠা 556। আইএসবিএন 0-02-865718-7।  What is a bhikkhu? Inwood, Kristiaan. Bhikkhu, Disciple of the Buddha. Bangkok, Thailand: Thai Watana Panich, 1981. Revised edition. Bangkok: Orchid Press, 2005. আইএসবিএন ৯৭৮-৯৭৪-৫২৪-০৫৯-৯. উইকিমিডিয়া কমন্সে ভিক্ষু (বৌদ্ধধর্ম) সংক্রান্ত মিডিয়া রয়েছে। The Buddhist Monk's Discipline Some Points Explained for Laypeople Thirty Years as a Western Buddhist Monk
স্বাধীনতা স্মৃতিস্তম্ভ, কিয়েভ

স্বাধীনতা স্মৃতিস্তম্ভ হল একটি বিজয় স্তম্ভ, যা কিয়েভের ময়দান নেজালেঝনোস্টিতে (স্বাধীনতা স্কোয়ার) অবস্থিত। এটি ১৯৯১-এর ইউক্রেনের স্বাধীনতার স্মরণে নির্মিত হয়েছিল। এটি শৈলিগতভাবে ইউক্রেনীয় বারোক এবং সাম্রাজ্য শৈলীর মিশ্রণ উপস্থাপন করে। স্মৃতিস্তম্ভটি ২০০১ সালে ইউক্রেনের স্বাধীনতার ১০তম বার্ষিকীতে চত্বরের একটি রচনা কেন্দ্রে নির্মিত হয়েছিল। স্মৃতিস্তম্ভটি হাতে ভিবার্নাম ওপুলাস ডাল ধরে রাখা মহিলার মূর্তি (বেরেহিনিয়া) সহ নিজেই একটি স্তম্ভ। স্মৃতিস্তম্ভের উচ্চতা ৬১ মিটার (২০০ ফুট)। স্তম্ভটি সাদা ইতালীয় মার্বেল দিয়ে মিজায়েক করা হয়েছে, যা ইউক্রেনীয় বারোকের একটি খ্রিস্টান মন্দিরের অনুরূপ একটি পেডেস্টালের (স্তম্ভের পাদভূমি) উপর দাঁড়িয়ে আছে এবং এর ওজন ২০ টন। ভ্লাদিমির লেনিনের একটি স্মৃতিস্তম্ভ পূর্বে স্বাধীনতা স্মৃতিস্তম্ভের বর্তমান অবস্থানে ছিল, যা ইউক্রেনের স্বাধীনতা ১৯৯১ সালের ২৪ই আগস্ট ঘোষণার পর ১৯৯১ সালের সেপ্টেম্বর মাসে ভেঙে দেওয়া হয়েছিল। Голобородько, Ярослав (১১ আগস্ট ২০২১)। "Як змінився Київ за роки Незалежності України: підбірка цікавих фото" [How Kyiv has changed during the years of Ukraine's independence: a selection of interesting photos]। 24 каналу (ইউক্রেনীয় ভাষায়)। সংগ্রহের তারিখ ১৫ অক্টোবর ২০২২।
গুরু দ্রোণাচার্য মেট্রো স্টেশন

গুরু দ্রোণাচার্য মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত গুরগাঁওয়ের গার্ডেন এস্টেটে অবস্থিত উত্তোলিত মেট্রো স্টেশন। ২০১০ সালের ২১শে জুন এটি সাধারণ মানুষের ব্যবহারের জন্য চালু করে দেওয়া হয়। স্টেশনটির নামকরণ করা হয়েছে মহাভারতে উল্লেখিত গুরু চরিত্র তথা সামরিক কলায় পারদর্শী দ্রোণাচার্যের নাম অনুসারে। নিকটবর্তী বাস স্টপগুলি থেকে দিল্লি পরিবহন নিগমের বদরপুর বর্ডার - গুরগাঁও বাস স্ট্যান্ড, সাইবার সিটি - বল্লভগড়, সাইবার সিটি - সেক্টর ৩৭ ফরিদাবাদ, গুরগাঁও বাস স্ট্যান্ড - বদরপুর রোড, সোহনা রোড - মালবীয় নগর মেট্রো, উদ্যোগ বিহার - নেহেরপার বাস পরিষেবা চালু রয়েছে। নতুন বাস পরিবহন পরিষেবা "গুরুগমন" রুট নং ১১২-তে চলে। এছাড়াও হরিয়ানার মুখ্যমন্ত্রী মনোহর লাল খট্টর হরিয়ানা বিদ্যুৎ প্রসারণ নিগম সেক্টর ৫৫, ৫৬ থেকে কৃষ্ণা চক পালম বিহার পর্যন্ত বাস পরিষেবার দ্বারা যুক্ত করেছেন, যা গুরু দ্রোণাচার্য মেট্রো স্টেশনের ১ নং গেট থেকে ২০০ মিটার দূরত্বে। "Parking_Details"। Delhi Metro Rail।  "Ridership_Details" (পিডিএফ)। Delhi Metro Rail।  "Station Information"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।  "Department of Delhi Transport Corporation"। Govt.of NCT of Delhi। [স্থায়ীভাবে অকার্যকর সংযোগ]
উইলিয়াম সালিবা

উইলিয়াম আলাঁ অঁদ্রে গাব্রিয়েল সালিবা (ফরাসি: William Saliba, ফরাসি উচ্চারণ: ​[wˈɪli͡əm salibˈa]; জন্ম: ২৪ মার্চ ২০০১; উইলিয়াম সালিবা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংরেজ ক্লাব আর্সেনাল এবং ফ্রান্স জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ২০১৭ সালে, সালিবা ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২২ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন। উইলিয়াম আলাঁ অঁদ্রে গাব্রিয়েল সালিবা ২০০১ সালের ২৪শে মার্চ তারিখে ফ্রান্সের বোঁদিতে জন্মগ্রহণ করেছেন এবং সেখানেই তার শৈশব অতিবাহিত করেছেন। সালিবা ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৭ সালে তিনি ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৫ বছরে ২৭ ম্যাচে অংশগ্রহণ করে ৪টি গোল করেছেন। ২০২২ সালের ২৫শে মার্চ তারিখে, ২১ বছর ও ১ দিন বয়সে, ডান পায়ে ফুটবল খেলায় পারদর্শী সালিবা কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৫৮তম মিনিটে রক্ষণভাগের খেলোয়াড় রাফায়েল ভারানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ফ্রান্স ২–১ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে সালিবা সর্বমোট ৭ ম্যাচে অংশগ্রহণ করেছেন। ১৫ অক্টোবর ২০২২ পর্যন্ত হালনাগাদকৃত। "France vs. Côte d'Ivoire - 25 March 2022 - Soccerway"। int.soccerway.com। সংগ্রহের তারিখ ১৫ অক্টোবর ২০২২।  "France - Ivory Coast 2:1 (Friendlies 2022, March)"। worldfootball.net। সংগ্রহের তারিখ ১৫ অক্টোবর ২০২২।  "France - Ivory Coast, Mar 25, 2022 - International Friendlies - Match sheet"। www.transfermarkt.com। সংগ্রহের তারিখ ১৫ অক্টোবর ২০২২।  Strack-Zimmermann, Benjamin। "France vs. Ivory Coast"। www.national-football-teams.com। সংগ্রহের তারিখ ১৫ অক্টোবর ২০২২।  উইকিমিডিয়া কমন্সে উইলিয়াম সালিবা সংক্রান্ত মিডিয়া রয়েছে। সকারওয়েতে উইলিয়াম সালিবা (ইংরেজি) সকারবেসে উইলিয়াম সালিবা (ইংরেজি) বিডিফুটবলে উইলিয়াম সালিবা (ইংরেজি) ট্রান্সফারমার্কেটে উইলিয়াম সালিবা (ইংরেজি) ওয়ার্ল্ডফুটবল.নেটে উইলিয়াম সালিবা (ইংরেজি) ইএসপিএন এফসিতে উইলিয়াম সালিবা (ইংরেজি) ন্যাশনাল-ফুটবল-টিমস.কমে উইলিয়াম সালিবা (ইংরেজি)
পিগ্‌স (থ্রি ডিফরেন্ট ওয়ান্স)

"পিগ্‌স (থ্রি ডিফরেন্ট ওয়ান্স)" The "Pigs" on Animals represent the people whom Waters viewed as being at the top of the social ladder এই ফাইলটি শুনতে অসুবিধা হচ্ছে? মিডিয়া সাহায্য দেখুন। "পিগ্‌স (থ্রি ডিফরেন্ট ওয়ান্স)" পিংক ফ্লয়েডের ১৯৭৭ সালের অ্যানিম্যাল্‌স অ্যালবামের একটি গান। অ্যালবামের তিনটি অংশ, "ডগ্‌স", "পিগ্‌স" এবং "শিপ" (অর্থাৎ "কুকুর", "শূকর" এবং "ভেড়া"), যেখানে শূকররা সেই ব্যক্তিদের প্রতিনিধিত্ব করে যাদেরকে রজার ওয়াটার্স সামাজিক মইয়ের শীর্ষে বলে মনে করেন, যাদের সম্পদ এবং ক্ষমতা রয়েছে; তারা সমাজের বাকি অংশগুলিকেও চালিত করে এবং তাদের ভয়ঙ্কর প্রতিযোগিতামূলক এবং গলা কাটা হতে উত্সাহিত করে, যাতে শূকররা শক্তিশালী থাকতে পারে। গানের তিনটি শ্লোকের একেকটিতে ভিন্ন "শূকর" উপস্থাপন করে। ওয়াটার্সের মতে, প্রথম শ্লোকের "পিগ ম্যান" সাধারণভাবে ব্যবসায়ীদের বোঝায়, যেখানে দ্বিতীয় শ্লোকটি সেই সময়ের বিরোধী দলের নেতা রক্ষণশীল রাজনীতিবিদ মার্গারেট থ্যাচারকে নির্দেশ করে। তৃতীয় শ্লোকটি স্পষ্টভাবে এর বিষয়কে নৈতিকতার প্রচারক মেরি হোয়াইটহাউস হিসাবে চিহ্নিত করে, যাকে "ঘরের গর্বিত শহুর ইদুর" ("house proud town mouse") হিসাবে বর্ণনা করা হয়েছে; যাকে "এটি সমস্ত ভিতরে রাখতে হবে" ("keep it all on the inside")। ১৯৯২ সালে, ওয়েস্টউড ওয়ান রেডিওতে পিংক ফ্লয়েড: দ্য টুয়েন্টিফিফথ অ্যানিভার্সারি শোতে, জার ওয়াটার্স জিম ল্যাডকে বলেছিলেন যে গানে উল্লেখিত "হোয়াইট হাউস"-এর সাথে মার্কিন রাষ্ট্রপতির বাড়ি হোয়াইট হাউসের কোনো সম্পর্ক নেই। ল্যাড ওয়াটার্সকে ব্যাখ্যা করার পরে শেষ শ্লোকটি জেরাল্ড ফোর্ডকে উল্লেখ করেন, যিনি গানটি রেকর্ড করার সময় মার্কিন রাষ্ট্রপতি ছিলেন (যদিও শ্লোকটিতে হোয়াইট হাউসের প্রথম নামও রয়েছে)। রজার ওয়াটার্স – মূল ও ঐকতান কণ্ঠ, রিদম গিটার,টেপ এফেক্ট, ভোকোডার ডেভিড গিলমোর – লিড গিটার, ফ্রিটলেস বেস গিটার, talk box রিচার্ড রাইট – হ্যামন্ড অর্গান, এআরপি স্ট্রিং সিন্থেসাইজার, গ্র্যান্ড পিয়ানো, ক্ল্যাভিনেট নিক মেইসন – ড্রাম, কাউবেল রেকর্ডিং তারিখ:এপ্রিল ও মে ১৯৭৬, ব্রিটানিয়া রো স্টুডিওস, ইজলিংটন, লন্ডন। দেগনে, মাইক. অলমিউজিকে পিগ্‌স গ্রো, কোরি (৩০ সেপ্টেম্বর ২০১৯)। "Roger Waters Talks 'Us + Them' Film, Why Pink Floyd's Songs Remain Relevant" (ইংরেজি ভাষায়)। রোলিং স্টোন। ১৫ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০২২।  মার্ক ব্লেক (২০০৪)। কমফোর্টেবলি নাম্ব: দ্য ইনসাইড স্টোরি অব পিংক ফ্লয়েড (ইংরেজি ভাষায়)। পৃষ্ঠা 243–244। আইএসবিএন 978-0-306-81752-6। ওসিএলসি 870951834। Wikidata Q114678613। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ভার্নন ফিচ (১ নভেম্বর ১৯৯৮)। The Pink Floyd encyclopedia (ইংরেজি ভাষায়)। আইএসবিএন 978-1-896522-44-9। ওএল 8726085M। ওসিএলসি 47918705। Wikidata Q114677841। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অলমিউজিকে পিগ্‌স
এম আবদুল কাদির ভূঁইয়া

এম আবদুল কাদির ভূঁইয়া (২০ অক্টোবর ১৯৪৫ - ৩০ মে ২০২০) একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) সমাজবিজ্ঞান বিভাগের অবসরপ্রাপ্ত অধ্যাপক এবং খুলনা বিশ্ববিদ্যালয়ের (খুবি) সাবেক উপাচার্য। তিনি ১৯৪৫ সালের ২০ অক্টোবর নারায়ণগঞ্জের আড়াইহাজার উপজেলায় পাঁচরুখী গ্রামে জন্মগ্রহণ করেন। তার বাবা শামসুজ্জামান ভূঁইয়া এবং মা জমিলা খাতুন। আবদুল কাদির ঢাকা বিশ্ববিদ্যালয় থেকে ১৯৬৭ সালে সমাজবিজ্ঞানে স্নাতকোত্তর এবং ভারতের দিল্লি বিশ্ববিদ্যালয়ের স্কুল অব ইকোনোমিক্স থেকে ১৯৭৯ সালে পিএইচডি ডিগ্রি অর্জন করেন। আবদুল কাদির ভূঁইয়া ১৯৬৮ সালে রাজশাহী বিশ্ববিদ্যালয়ের সমাজবিজ্ঞান বিভাগে প্রভাষক হিসেবে যোগ দেন। এরই ধারাবাহিকতায় তিনি ১৯৭৩ সালে সহকারী অধ্যাপক, ১৯৮১ সালে সহযোগী অধ্যাপক এবং ১৯৮৭ সালে অধ্যাপক পদে পদোন্নতি লাভ করেন। ২০১১ সালে তিনি রাজশাহী বিশ্ববিদ্যালয় থেকে অবসর গ্রহণ করেন। দীর্ঘ কর্মজীবনে অধ্যাপনার পাশাপাশি তিনি রাজশাহী বিশ্ববিদ্যালয়ের সিনেট, সিন্ডিকেট ও একাডেমিক কাউন্সিলের সদস্য, প্রভোস্ট, সমাজবিজ্ঞান বিভাগের চেয়ারম্যানসহ বিভিন্ন দায়িত্ব পালন করেন। তিনি রাজশাহী বিশ্ববিদ্যালয়ের শিক্ষক সমিতির সভাপতি ছিলেন। এম আবদুল কাদির ভূঁইয়া ২০০১ সালের ১৯ নভেম্বর থেকে ২০০৫ সালের ২০ মার্চ পর্যন্ত খুলনা বিশ্ববিদ্যালয়ের উপাচার্য হিসেবে দায়িত্ব পালন করেন। তিনি ২০২০ সালে ৩০ মে ঢাকায় শেষনিঃশ্বাস ত্যাগ করেন। "খুবির সাবেক উপাচার্য প্রফেসর ড. এম আবদুল কাদির ভূঁইয়ার ইন্তেকাল"। প্রবাসীর দিগন্ত। ৩১ মে ২০২০। সংগ্রহের তারিখ ১৫ অক্টোবর ২০২২।  শেখ দিদারুল, আলম (২৯ মে ২০২১)। "প্রফেসর আবদুল কাদির ভূঁইয়া বেঁচে থাকবেন কর্মের মাধ্যমে"। খুলনা গেজেট। সংগ্রহের তারিখ ১৫ অক্টোবর ২০২২।
সিকান্দারপুর মেট্রো স্টেশন

সিকান্দারপুর মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের গুরগাঁওতে অবস্থিত উত্তোলিত মেট্রো স্টেশন। ২০১০ সালের ২১শে জুন তারিখে এটি সাধারণ মানুষের ব্যবহারের জন্য চালু করে দেওয়া হয়। ২০১৩ সালের নভেম্বর এটি গুরগাঁও মেট্রো ব্যবস্থারও একটি স্টেশন হয়ে ওঠে। এই সংযোগ স্টেশনটি এই লাইন বরাবর অফিস এবং গুরুত্বপূর্ণ স্থানগুলির জন্য এককালীন বড় ভিড় সামলায়, এর পরিমাণ দৈনিক ৩-৫ লাখ হয়ে যায়। অফিস বা অন্যান্য কাজের জায়গায় পৌঁছাতে যারা অটো বা বাস ব্যবহার করতেন তাদের সিংহভাগ যাত্রী এখন মেট্রো পরিষেবা উপভোগ করেন। "Station Information"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১০।
অজয় (অভিনেতা)

অজয় হলেন একজন ভারতীয় অভিনেতা যিনি প্রাথমিকভাবে তামিল এবং কন্নড় চলচ্চিত্র ছাড়াও তেলেগু চলচ্চিত্রে কাজ করেন। অজয়ের জন্ম ও বেড়ে ওঠা বিজয়ওয়াড়ায়। পরে তার পরিবার হায়দরাবাদে চলে যায়। অজয় ২০০৫ সালে স্বেতা রাভুরিকে বিয়ে করেছিলেন যিনি ২০১৭ সালে মিসেস ইন্ডিয়া ওয়ার্ল্ডওয়াইড ফাইনালে প্রবেশ করেছিলেন। দম্পতির দুটি সন্তান রয়েছে। kavirayani, suresh (২৩ মে ২০১৪)। "Ajay turns hero again!"। Deccan Chronicle।  "'Special': The Ajay starrer gets a new release date - Times of India"। The Times of India।  "రేప్ సీన్ చేస్తే తెలుస్తుంది.. విలన్ అంటే కూలిపని, హోటల్‌లో ప్లేట్లు కడిగా: అజయ్ ఇంటర్వ్యూ"। Samayam Telugu (তেলুগু ভাষায়)। ২০২১-০৬-০৮। ২৩ ডিসেম্বর ২০২১ তারিখে মূল থেকে আর্কাইভ করা।  "Dreams unlimited"। The New Indian Express। ৪ জুলাই ২০১৭। ১৫ জুলাই ২০১৭ তারিখে মূল থেকে আর্কাইভ করা।  ইন্টারনেট মুভি ডেটাবেজে অজয় (ইংরেজি)